Il tram o tran el xe on mexo de trasporto so sina, no solché tìpego ma anca escluxivo del trasporto pùblego orban, bon a sircołar so infrastruture tranviarie sia in sede pròpia che in cheła smisiada, so strada, andove ła sircołasion ła xe, de màsema, in rexime de marsa a vista. Inte el prinsìpio i tram i xera trainà dai cavałi, el primo el xe stà in Gàłes, inte ła lìnea intrà Swansea e Mumbles, ativà inte el 1807. Inte ła amèrica, soło che inte el 1832 el xe sta ativà el primo tram. Inte ła Eoropa continentałe, el primo tram el xe rivà in Fransa inte el 1839.